**GYERMEKVÉDELMI IRÁNYELVEK AZ UNICEF MAGYARORSZÁG IV. KLÍMAHŐSÖK KONFERENCIÁHOZ ÉS EXPOHOZ - 2025**

Nagy örömünkre szolgál, hogy a 2025-ös ifjúsági klímatalálkozón 1000-1500 fiatal diák csatlakozik a programunkhoz résztvevőként vagy paneltagként, moderátorként. Az alábbi szabályok megismerésével és betartásával biztosíthatjuk, hogy mindenki számára biztonságos, védett környezetben tanuljunk a klímaváltozás és a fenntarthatóság kérdéseiről.

Az eseményen való részvételemmel vállalom, hogy:

* **Erőszakmentesen és pozitívan viselkedem** – Az eseményen során tiszteletteljes és támogató viselkedést tanúsítok.
* **Mindenkit egyenrangúan kezelek** – Függetlenül kortól, nemtől, beszélt nyelvtől, vallási hovatartozástól, véleménytől, nemzeti, etnikai vagy társadalmi háttértől, társadalmi helyzettől, szexuális orientációtól vagy egyéb személyes jellemzőktől, tisztelettel és elfogadással bánok másokkal.
* **Tisztességes és megfelelő nyelvezetet használok** – Figyelek arra, hogy mindenki aktívan, egyenrangú félként vehessenek részt az eseményen.
* **Felelősen kezelem a személyes információkat** – Nem osztok meg olyan adatokat, amelyek alapján mások azonosíthatóak lennének.
* **Tiszteletben tartom mások határait** – Nem teszek fel tolakodó, személyes kérdéseket, és különös figyelmet fordítok arra, hogy másokat ne hozzak olyan helyzetbe, hogy magukról kényes információkat kelljen megosztaniuk.
* **Tiszteletben tartom mások magánéletét** – Nem osztok meg róluk készült fényképeket, videókat vagy megjegyzéseket a közösségi médiában, hacsak ehhez nem adtak kifejezett hozzájárulást.

**Fontos! Jelezd, ha problémát tapasztalsz!**

Ha bárki – legyen az gyerek vagy felnőtt – tiszteletlenül vagy helytelenül bánik veled, vagy ha észreveszed, hogy valaki másokat nem megfelelő módon kezel, kérjük, ne maradj csendben!

🚨**Mit tegyél?**

➡️ Jelezd a problémát a helyszínen lévő UNICEF munkatársaknak. Ők gondoskodnak róla, hogy a helyzet megoldódjon, segítenek bármiben.

➡️Bejelentés tehető továbbá a gyermekjog@unicef.hu emailcímre is.

A biztonságos és tiszteletteljes közösség mindannyiunk felelőssége. Köszönjük, hogy te is hozzájárulsz ehhez! 💙